**Poli moje none**

**U oštariji poli moje none**

**vajk je puno judi**

**ca dojdu ombolo i kobasice jisti.**

**Anke ja volin tamo pojti**

**i nikad mi ni sila**

**doma**

**poli matere dojti.**

**Nona mi učini sve ča rečen,**

**u svemu mi ugodi .**

**Puno lipih besid mi reče**

**dokle ja po oštariji tečen.**

**Vajk si najden kumpaniju ,**

**lipo se veselin ,**

**pršuta i sira se dobro najin.**

**Kad bi bilo po meni,**

**u školu ne bin hodila ,**

**nego bin u oštariji**

**cija dan**

**s nonon bila.**

Martina Vladišković-Bernobić